ai4bharat/Pralekha huggingface dataset:
وزارت اطلاعات ونشریات
معروف گلو کارہ لتا منگیشکر کا 92 سال کی عمر میں انتقال
بھارت رتن لتا منگیشکر کی یاد میں بھارت سرکار نے دو دن کے قومی سوگ کا اعلان کیا
سروں کی ملکہ لتا منگیشکر کا آج 6 فروری 2022 کو ممبئی کے بریچ کینڈی اسپتال میں انتقال ہو گیا۔ محترمہ لتا منگیشکر 92 سال کی تھیں۔ انہیں 8 جنوری کو ، کووڈ – 19 سے متاثر ہونے کے بعد اسپتال میں داخل کرایا گیا تھا۔
بھارت رتن لتا منگیشکر کی یاد میں بھارت سرکار نے دو دن کے قومی سوگ کا اعلان کیا ہے۔ ان کے احترام میں قومی پرچم دو دنوں تک سر نگوں رہے گا۔ محترمہ لتا منگیشکر کی آخری رسوم سرکاری کے اعزاز کے ساتھ ادا کی جائیں گی۔ 2001 میں انہیں بھارت رتن سے نوازا گیا تھا۔
صدر جمہوریہ رام ناتھ کووند نے اظہار تعزیت کرتے ہوئے ایک ٹوئیٹ میں کہا؛ ’’دنیا بھر کے لاگھوں لوگوں کی طرح لتا جی کا انتقال میرے لئے صدمہ کا باعث ہے۔ بھارت رتن لتا جی کی حصولیابیاں لاثانی رہیں گی۔‘‘
نائب صدر جمہوریہ جناب ایم وینکیا نائیڈو نے کہا کہ ؛ لتا جی کے انتقال سے بھارت نے اپنی آواز کھودی ہے، جنہوں نے اپنی شیرینی اور مؤثر آواز سے کئی دہائیوں تک بھارت اور دنیا بھر میں موسیقی کے مداحوں کو مسحور کیا۔
وزیراعظم جناب نریندر مودی نے اپنے تعزیتی پیغام میں کہا کہ ؛ انہیں لتا دیدی سے ہمیشہ بے انتہا پیار ملا ہے۔ اپنے ٹوئیٹ میں وزیراعظم نے کہا؛ ’’لتا دیدی کے گیتوں میں جذبات کا تنوع تھا۔ انہوں نے دہائیوں تک بھارتی فلمی دنیا کی ترقی کو قریب سے دیکھا‘‘۔
اطلاعات ونشریات کے مرکزی وزیر جناب انوراگ ٹھاکر نے کہا کہ ؛ سروں کی ملکہ لتا جی کا انتقال ایسا نقصان ہے، جس کی تلافی ناممکن ہے۔ ان کی رحلت ہر کسی کے لئے ذاتی نقصان ہے۔
دیگر وزراء اور فنکاروں نے عظیم گلو کارہ محترمہ لتا منگیشکر کے انتقال پر رنج وغم کا اظہار کیا ہے۔ مرکزی وزیر جناب نتن گڈکری نے آج صبح بریچ کینڈی اسپتال میں انہیں خراج عقیدت پیش کیا۔ مرکزی وزیر جناب پیوش گوئل نے کل اسپتال جاکر لتا منگیشکر کی عیادت کی تھی۔
محترمہ لتا منگیشکر کا جسد خاکی ممبئی کے شیوا جی پارک میں رکھا جائے گا، جہاں اُن کے چاہنے والے ان کا آخری دیدار کر سکیں گے۔ محترمہ لتا منگیشکر کے انتقال پر فلمی دنیا کے فنکاروں نے اظہار تعزیت کیا ہے۔ سینٹرل بورڈ آف فلم سرٹیفکیشن کے چیئر پرسن پرسون جوشی نے ٹوئیٹر پر آنجہانی گلو کارہ کو خراج عقیدت پیش کیا۔
لتا منگیشکر کی پیدائش 28 ستمبر 1929 کو مراٹھی اور کونکنی موسیقی کار پنڈت دینا ناتھ منگیشکر کے گھر ہوئی تھی، ان کا اصل نام ہیما تھا۔ یہ آزمودہ کار گلو کارہ آشا بھوسلے سمیت 5 بھائی بہنوں میں سب سے بڑی تھیں۔ ان کے والد پنڈت دینا ناتھ منگیشکر ایک کلاسیکی گلو کار اور تھیٹر ادا کار تھے۔
لتا منگیشکر نے 13 سال کی عمر میں ایک مراٹھی فلم ’کیتی ہسال‘ کے لئے اپنا پہلا گیت ریکارڈ کیا، اور سال 1942 میں ایک مراٹھی فلم ’ پہیلی منگلا گور‘ میں اداکاری بھی کی۔ سال 1946 میں انہوں نے وسنت جوگ لیکر کی ہدایت کاری میں، ’آپ کی سیوا میں‘ کے لئے اپنا پہلا ہندی فلم کا نغمہ ریکارڈ کیا۔
1972میں لتا منگیشکر نے فلم ’پرچئے‘کے لئے بہترین خاتون پلے بیک سنگر کا پہلا نیشنل ایوارڈ جیتا۔ پچھلے کچھ برسوں میں انہوں نے متعدد قومی اور بین الاقوامی ایوارڈ حاصل کئے۔ اس میں ممتاز بھارت رتن، آفیسر آف فرینچ لیجن آف آنر کا خطاب ، دادا صاحب پھالکے ایوارڈ، تین نیشنل فلم ایوارڈ، 4 فلم فیئر بہترین پلے بیک سنگر ایوارڈ، مجموعی کارکردگی کے لئے فلم فیئر ایوارڈ اور کئی دیگر ایوارڈ شامل ہیں۔ 1984 میں ، مدھیہ پردیش کی ریاستی حکومت نے لتا منگیشکر ایوارڈ قائم کیا، مہا راشٹر حکومت نے بھی گلو کاری کی صلاحیت کو فروغ دینے کے لئے 1992 میں لتا منگیشکر ایوارڈ کا اعلان کیا تھا۔
۔۔۔۔۔۔۔۔۔۔۔۔۔۔۔۔۔
ش ح۔ ف ا۔ ق ر۔
3122U-
(Visitor Counter : 146
وزارت دفاع
احمد آباد کے دھن ونتری کووڈ کیئر اسپتال میں طبی ملازمین کی تعداد میں اضافہ
اس غیر معمولی بحران کی گھڑی میں شہری انتظامیہ کو مدد فراہم کرنے کے لئے اپنی لگاتار اور جاری کوششوں کو آگے بڑھاتے ہوئے بھارتی بحریہ نے آج احمد آباد میں دھن ون تری کووڈ کیئر اسپتال میں اپنے ملازمین کی تعداد میں اضافہ کیا ہے۔ اس طرح سے شہر میں کووڈ مریضوں کی دیکھ بھال اور ان کی مدد کے لئے بہت ہی ضروری اور وقت پر ملنے والی سہولت فراہم کی گئی ہے۔
مختلف بحری اسٹیشنوں سے احمد کے لئے انیس تھیسیولوجسٹ فیزیشین  میڈیکل افسران، نرسنگ اسٹاف اور نیم طبی عملے سمیت کل 90 عملے کو بھیجا گیا ہے۔ ٹیم کے سبھی ممبر اپنے اپنے متعلقہ شعبے کے ماہرین ہیں، جو بہتر تجربہ رکھتے ہیں۔ ساتھ ہی یہ سبھی کووڈ دیکھ بھال پروٹوکول سے اچھی طرح سے واقف ہیں۔ تعینات کیے گئے ان ملازمین کی ٹیم میں بٹیل فیلڈ نرسنگ اسسٹنٹ  بھی شامل ہیں، جو غیر طبی ملازم ہیں، لیکن یہ سب خاص طور سے مریض کی دیکھ بھال کرنےکے سبھی کاموں میں طبی مدد کے لئے تربیت حاصل کرچکے ہیں۔
اس کے علاوہ تین ممبر لاجیسٹکس سپورٹ ٹیم بھی اسپتال کو فراہم کی گئی ہے جو اسپتال کے انتظامیہ کی دیکھ ریکھ کرے گا۔ یہ ٹیم اس بات کو یقینی بنائے گی کہ معاون اسپتال کے کاموں پر اچھی طرح سے دھیان دیا جائے اور طبی ملازمین پراثر طور سے اور جانفشانی سے مریضوں کی دیکھ بھال کریں۔
ملازمین کی تعداد میں اس اضافے کے ساتھ ہی بحریہ کے ذریعے اسپتال کو بھیجے گئے کل ملازمین کی تعداد 169 ہوگئی ہے اور یہ ملک کی خدمت کے لئے بھارتی بحریہ کی عہد بستگی کو ظاہر کرتا ہے۔
.....................
ش ح،ح ا، ع ر
U-4259
(Visitor Counter : 126
وزیراعظم کا دفتر
وزیراعظم نے معروف فرانسیسی یوگ گرو محترمہ چارلیٹ چوپن سے ملات کی
وزیراعظم جناب نریندر مودی نے 14 جولائی 2023 کو، پیرس میں معروف یوگ گرو محترمہ چارلیٹ چوپن سے ملاقات کی۔
وزیراعظم نے محترمہ چوپن کی یوگ کے تئیں گہری عقیدت اور فرانس میں یوگ کو فروغ دینے کی سمت میں کئے گئے ان کے غیر معمولی کام کی ستائش کی۔
محترمہ چوپن نےاس بارے میں کہ یوگ کس طرح زندگی میں خوشیاں لاسکتا ہے اور مجموعی طور پر صحت مندی کو فروغ دے سکتا ہے، پر اپنے خیالات کا اظہار کیا۔ انھوں نے یوگ کے عالمی دن کی تقریبات کی وجہ سے یوگ میں بڑھتی ہوئی دلچسپی پر بھی تبادلہ خیال کیا۔
وزارت خزانہ
سی بی ڈی ٹی نے ٹیکس قانون ایکٹ،2021 کے ذریعے کی گئی ترمیمات کو لاگو کرنے کے قوانین کو نوٹیفائی کیا
نئی دہلی،02اکتوبر؍2021:
ٹیکس قانون ایکٹ،2021نے دیگر باتوں کے ساتھ ساتھ اِنکم ٹیکس ایکٹ1961میں ترمیم کیا، تاکہ یہ التزام کیا جاسکے کہ 28 مئی 2012ء سے قبل کئے گئے کسی بھی لین دین کے معاملے میں ہندوستانی اثاثے کے کسی بھی آف شور باالواسطہ منتقلی کے لئے مالیاتی ایکٹ 2021 کے ذریعے اِنکم ٹیکس ایکٹ کی دفعہ 9 میں کئی گئی ترمیم کی بنیاد پر مستقبل میں ٹیکس کا کوئی مطالبہ نہ کیا جاسکے۔
2021 ایکٹ میں یہ بھی التزام ہے کہ 28مئی 2012ء سے پہلے کئے گئے ہندوستانی اثاثوں کی آف شور بالواسطہ منتقلی کے لئے کیا گیا مطالبہ ، دعویٰ واپس لینے یا زیر التوا تنازعہ کو واپس لینے کےلئے انڈر ٹیکنگ دینے یا اس مقصد کی انڈر ٹیکنگ کی لاگت ، نقصان، سود وغیرہ کے لئے کوئی دعویٰ دائر نہیں کیا جائے گا اور ایسی دیگر شرائط کو پورا کیا جائے گا، جو مقرر کی جائیں۔ جیسے نہ کئی گئی شرطوں کی سپلائی پر مطالبہ ناقابل تسلیم ہوگا۔ مذکورہ شرائط کو پورا کرنے پر اِن معاملوں میں ادائیگی ؍وصول کی گئی رقم بنا کسی سود کے واپس کی جائے گی۔
اِنکم ٹیکس ایکٹ 1962میں ترمیم کرنے کےلئے اُوپر مذکور شرائط کو مقرر کرتےہوئے اور بغیر کسی لاگت ، نقصان، سود وغیرہ کا دعویٰ کرنے والے زیر التوا مقدموں کو واپس لینے کا عمل پیش کرنے کےلئے دستاویز اور طریقے مہیا کرتے ہوئے مسودہ قانون لاگو کئے گئے تھے۔ 28 اگست 2021ء کو پبلک سیکٹر میں 4 ستمبر 2021ء تک تمام اسٹیک ہولڈرز سے مشورے ؍ رد عمل مدعو کئے گئے تھے۔
اسٹیک ہولڈرز کے تبصروں کی جانچ کرنے اور اُن میں دیئے گئے متعدد مشوروں کو شامل کرنے کے بعد 2021ء ایکٹ کو نافذ کرنے کی قانونی کارروائی کو سرکاری گزٹ میں یکم اکتوبر 2021ء کی نوٹیفکیشن نمبر جی ایس آر 713 کے تحت شائع کیا گیا ہے۔ جس میں درج ذیل ضابطوں کو اِنکم ٹیکس قانون 1962 میں شامل کیا گیا ہے۔
- ضابطہ 11یو ای ، جو 2021 ایکٹ کے تحت راحت کا دعویٰ کرنے کے لائق ہونے کے لئے مقرر شدہ شرائط کے التزامات مہیا کرتا ہے۔
- ضابطہ 11 یوایف ، جو زیر التوا مقدمے کو واپس لینے ، بنا کسی لاگت یاہرجانے کے دعویٰ کرنے کےلئے انڈر ٹیکنگ پیش کرنے کی شکل اور طریقے کا التزام فراہم کرتا ہے۔
مذکورہ ضابطے والی نوٹیفکیشن www.incometaxindia.gov.in. پر دیکھی جاسکتی ہے۔
امور داخلہ کی وزارت
مرکزی وزیر داخلہ امت شاہ نے نومبر تک پردھان منتری غریب کلیان اَن یوجنا میں توسیع کرنے کے لئے وزیر اعظم نریندر مودی کو مبارکباد دی ہے، اس یوجنا سے غریبوں کو مفت راشن فراہم ہوگا
پردھان منتری غریب کلیان اَن یوجنا میں نومبر تک توسیع وزیر اعظم کے غریبوں کی فلاح وبہبود کے تئیں عزم اور حساسیت کی عکاسی ہوتی ہے:وزیر داخلہ کا بیان
اس اسکیم کی وجہ سے کوئی بھی بھوکا نہیں سوئے گا: امت شاہ، وزیر داخلہ نے اس اسکیم کے کامیاب نفاذ کے لئے وزیر اعظم نریندر مودی کا شکریہ ادا کیا
امت شاہ نے ملک کے جفاکش اور محنتی کسانوں اور ایماندار ٹیکس دہندگان کے تئیں بھی شکریہ کا اظہار کیا
نئی دہلی01،جولائی 2020
مرکزی وزیر داخلہ جناب امت شاہ نے پردھان منتری غریب کلیان اَن یوجنا میں نومبر تک توسیع کرنے کے لئے وزیر اعظم جناب نریندر مودی کو مبارکباد دی ہے۔ اس اسکیم سے غریبوں کو مفت راشن فراہم ہوگا۔
قوم کے نام وزیر اعظم کے خطاب کے بعد اپنےٹوئٹس میں وزیر داخلہ جناب امت شاہ نے ملک کے جفاکش کسانوں اور ایماندار ٹیکس دہندگان کے تئیں اپنے شکریہ کا اظہار کیا، جن کی سخت محنت اور جاں فشانی سے اس بحران کے دور میں ضرورت مند لوگوں کو مدد مل رہی ہے۔
مرکزی وزیر داخلہ نے مزید کہا کہ وزیر اعظم جناب نریندر مودی کی جانب سے نومبر تک پردھان منتری غریب کلیان اَن یوجنا میں توسیع کئے جانے سے غریبوں کی فلاح وبہبود کے تئیں ان کے عزم اور حساسیت کی عکاسی ہوتی ہے۔ جناب امت شاہ نے اس اسکیم کے کامیاب نفاذ کے لئے وزیر اعظم جناب نریندر مودی کا شکریہ ادا کیا، جو ملک میں کسی بھی شخص کو بھوکا نہ سونے کو یقینی بنائے گی۔
...............................................................
م ن، ح ا، ع ر
U-3617
(Visitor Counter : 106
کابینہ
مرکزی کابینہ نے فلم کی چوری اور کاپی رائٹ کی خلاف ورزی کی روک تھام کے لئے سنیماٹوگرافی ایکٹ 1952 میں ترمیم کی منظوری دی
فلموں کی غیر قانونی نقالی اور کیم کورڈنگ کے لئے سزا کی تجاویز
خلاف ورزی کرنے والے افراد کو 3 سال کی جیل کی سزا یا 10 لاکھ روپے کا جرمانہ یا دونوں ہی ہوسکتے ہیں
نئی دہلی، 06فروری 2019: مرکزی کابینہ نے سنیماٹو گرافی ایکٹ، 1952 میں ترمیم کرنے کے لئے سنیماٹوگرافی ترمیمی بل، 2019 کو متعارف کرانے کی اطلاعات ونشریات کی وزارت کی تجویز کو اپنی منظوری دے دی ہے۔ اس بل کا مقصد فلموں کی غیر قانونی، نقالی اور کیم کوڈنگ  کے لئے سزا کی تجاویز کے ذریعہ فلموں کی چوری کی روک تھام کرنا ہے۔
تفصیلات:
فلموں کی چوری کی لعنت پر قابو پانے کے لئے اس ترمیمی بل میں درج ذیل امور کو شامل کرنے کی تجویز ہے:
- غیر قانونی ریکارڈنگ کی روک تھام کے لئے نئے سیکشن 6AA کو داخل کرنا۔
سنیماٹوگرافی ایکٹ 1952 کے سیکشن 6A کے بعد درج ذیل سیکشن کا اضافہ کیا جائے گا۔
6AA: ‘‘باوجود اس کے کہ کوئی قانون جزوقتی طور پر نافذ ہے، کسی بھی شخص کو تخلیق کار کی تحریری اجازت حاصل کئے بغیر کسی صوتی بصری ریکارڈنگ آلات کو استعمال کرنے کی اجازت نہیں ہوگی۔ کسی بھی شخص کو کسی بھی فلم یا اس کے بعض حصے کو نقل کرنے ، ٹرانسمیشن کرنے، ٹرانسمیشن کی کوشش کرنے کی اجازت نہیں ہوگی’’۔یہاں تخلیق کار کا وہی مطلب سمجھا جائے گا جو کہ کاپی رائٹ ایکٹ 1957 کے سیکشن 2 کی ذیلی دفعہ  میں موجود ہے۔
- سیکشن اے اے کی دفعات کی خلاف ورزی کرنے والے افراد کے لئے سزا کی تجاویز متعارف کرانے کے لئے سیکشن 7 میں ترمیم: بنیادی ایکٹ کے سیکشن 7 میں ذیلی سیکشن 1 کے بعد درج ذیل ذیلی سیکشن  کو داخل کیا جائے گا۔
‘‘اگر کوئی شخص سیکشن 6AA کی دفعات کی خلاف ورزی کرتا ہے تو اسے تین سال تک کی جیل کی سزا یا 10 لاکھ روپے تک کا جرمانہ یا دونوں ہی ہوسکتی ہے’’۔
مجوزہ ترامیم سے فلمی صنعت کی آمدنی میں اضافہ ہوگا۔ ملک میں نئے روزگار پیدا کرنے میں مدد ملے گی۔ علاوہ ازیں ہندوستان کی قومی آئی پی پالیسی کے اہم مقاصد کی تکمیل ہوگی اور فلموں کی چوری کی روک تھام کے علاوہ آن لائن طریقے سے فلمی موادکی خلاف ورزی سے راحت حاصل ہوگی۔
پس منظر:
سنیما کے میڈیم، سنیما سے جڑی ٹکنالوجی اور دیگر آلات، یہاں تک کہ فلموں کے ناظرین کے شعبے میں بدلتے ہوئے زمانے کے ساتھ زبردست تبدیلی آئی ہے۔ اسی طرح سے ملک بھر میں ٹی وی چینلوں اور کیبل نیٹ ورک کی توسیع کے ساتھ میڈیا اور تفریح کے شعبے میں کافی تبدیلیاں دیکھنے کو ملی ہیں۔ نئی ڈیجیٹل ٹکنالوجی کی آمد ،فلمو ں کی نقالی اورچوری بالخصوص انٹرنیٹ پر چوری کرکے نقلی فلموں کی جاری کئے جانے کے نتیجے میں ہندوستان کی فلمی صنعت اور حکومت کو زبردست خسارہ اٹھانا پڑاہے۔
ایک عرصے سے فلمی صنعت کا مطالبہ رہا ہے کہ حکومت کو فلموں کی چوری اور کیم کورڈنگ کی روک تھام کے لئے قانون میں ترمیم کرنے پر غور کرنا چاہئے۔ وزیر اعظم جناب نریندر مودی نے 19 جنوری 2019 کو ممبئی میں نیشنل میوزیم آف انڈین سنیما کی افتتاحی تقریب میں فلموں کی چوری اور کیم کورڈنگ کی لعنت پر قابو پانے کے لئے اعلان کیا تھا۔ اطلاعات ونشریات کی وزارت نے اس معاملے پر غور وخوض کرنے کے لئے مرکزی کابینہ کے پاس تجویز بھیجی تھی۔
خوراک کی ڈبہ بندی کی صنعتوں کی وزارت
خوراک کو ڈبہ بند کرنے کی صنعتوں کی وزارت کی پی ایم ایف ایم ای اسکیم کے تحت ایک ضلع ایک چیز کے چھ مارکوں کا آغاز کیا گیا
اس اسکیم کے تحت امروت پھل، کوری گولڈ، کشمیری منتر، مدھو منتر، سوم دانہ اور دلی بیک کے خالص گیہوں کی کوکیز کا آغاز کیا گیا
نئی دہلی،05 جنوری،2022 /خوراک کو ڈبہ بند کرنے کی صنعتوں کے مرکزی وزیر جناب پشوپتی کمار پارس اور وزیر مملکت جناب پرہلاد سنگھ پٹیل اور نیفیڈ کے سینئر افسران نے آج پردھان منتری فورملائیزیشن آف مائکرو فوڈ پروسیسنگ اینٹرپرائزیز  اسکیم کے تحت چھ ایک ضلع ایک چیز  مارکوں کا آغاز کیا۔ یہ آغاز نئی دلی کے پنچ شیل بھون میں کیا گیا۔
خوراک کو ڈبہ بند کرنے کی صنعتوں کی وزارت نے پی ایم ایف ایم ای اسکیم کے برانڈنگ اور مارکیٹنگ حصے کے طور پر منتخب او ڈی او پی کے دس مارکے تیار کرنے کے لیے نیفیڈ کے ساتھ ایک معاہدے پر دستخط کیے۔ ان میں سے امرت پھل، کوری گولد، کشمیری منتر، مدھو منتر، سوم دانہ اور دلی بیکس کے ہول وھیٹ کے بسکٹ نام کے چھ برینڈس کا آغاز کیا گیا۔
آملہ رس کے لیے امرت پھل کا مارکا ہریانہ کے گرو گرام کے لیے او ڈی او پی تصور کے تحت خاص طور پر تیار کیا گیا ہے۔ یہ پروڈکٹ خالص آملہ رس پر مشتمل ہوتی ہے اور یہ قدرتی طور پرراحت بخش ہوتی ہے جس میں منفرد ذائقے اور صحت کے فائدوں کے لیے لیمو ڈالا گیا۔ 500 ملی لیٹر کی بوتل محض 120 روپے کی ہے۔
کوری گولڈ برانڈ دھنیا پاؤڈر کے لیے تیار کیا گیا ہے۔ جو راجستھان کے شہر کوٹا کے لیے ایک نشانزد او ڈی او پی ہے ۔ اِس پروڈکٹ کی ایک الگ خوشبو ہے۔ 100 گرام پیک 34 روپے کا ہے۔
کشمیری منتر برانڈ کلگام ، جموں و کشمیر کے مصالحوں کا برانڈ ہے، کشمیری لال مرچ جموں و کشمیر کے لیے مصالحوں کے لیے او ڈی او پی کے تحت تیار کی گئی ہے۔ اس کا ایک الگ ذائقہ ہے اور 100 گرام پیک 75 روپے کا ہے۔
برانڈ مدھو منتر اتر پردیش کے شہر سہارنپور کے شہد کے لیے او ڈی او پی کا تصور پیش کیا گیا ہے۔ بہت سے پھولوں سے تیار کیا گیا یہ شہد کی مکھیوں سے حاصل کیا گیا ہے اور 500 گرام کی شیشے کی بوتل محض 185 روپے کی ہے۔
ہول ویٹ کوکیز دوسری ایسی پروڈکٹ ہے جو دلی بیکس کے برانڈ کے تحت تیار کی گئی ہے۔ یہ برانڈ اور پروڈکٹ دلی کے لیے بیکری او ڈی او پی خیال کے تحت تیار کی گئی ہے۔ نیفیڈ کے مطابق ہول ویٹ کوکیز ایک منفرد انداز کی پروڈکٹ ہے جیساکہ یہ ثابوت گیہوں ، چینی کی جگہ گڑ سے تیار کی گئی ہے اور اس میں ونسپتی کے بجائے مکھن ہوتا ہے۔ 380 گرام کا پیک محض 175 روپے کا ہے۔
سوم دانہ برانڈ مہاراشٹر کے تھانے علاقے کے بازرے کے او ڈی او پی تصور کے تحت برانڈ سوم دانہ تیار کیا گیا ہے۔ راگی کا آٹا ایک منفرد انداز کی پروڈکٹ ہے جو گلوٹین سے پاک ہے، فولاد ، ریشہ اور کیلشیئم بھی کافی مقدار میں ہے ۔ 500 گرام کا ایک پیک 60 روپے کا ہے۔
نیفیڈ کے مطابق صارفین کے فائدے کے لیے سبھی پروڈکٹس منفرد انداز کی ایک دلکش پیکنگ میں آتی ہیں۔ اس پیکنگ میں خلیج میں نمی اور دھوپ آتی ہے۔
یہ سبھی مصنوعات نیفیڈ بازار، ای – کامرس پلیٹ فارمز اور مشہور خوردہ اسٹورز پر پورے بھارت میں دستیاب ہوں گی۔
مزید تفصیلات کے لیے دیکھیں : www.pmfme.mofpi.gov.in
۔۔۔
ش ح ۔ اس۔ ت ح ۔
U –135
(Visitor Counter : 169
کابینہ
کابینہ نے نئی دہلی انٹرنیشنل آربیٹریشن سینٹر آرڈیننس -2019 کو منظوری دی
نئی دہلی،28 فروری 2019؍وزیر اعظم جناب نریندر مودی کی زیر صدارت مرکزی کابینہ نےادارہ جاتی ثالثی کے لئے ایک آزاد اور خود مختار نظام پیدا کرنے کے مقصد سے نئی دہلی آربیٹریشن سینٹر  کے قیام سے متعلق آرڈیننس کے نفاذ کو منظوری دی ہے۔
فوائد:
ادارہ جاتی ثالثی کے فوائد حکومت اور اس کی ایجنسی اور تنازع کے شکار فریقوں کو ہوں گے۔یہ مہارت کے معیار اور لگنے والے اخراجات کے اعتبار سے سرکاری اور سرکاری اداروں کے لئے مفید ہوگا اور ادارہ جاتی ثالثی کے لئے ہندوستان کو ایک مرکز بننے میں اس کے لئے راستہ ہموار کرے گا۔
مقاصد:
این ڈی اے آئی سی کے قیام کا مقصد:
- عالمی اور گھریلو ثالثی کرانے کے لئے ایک فلیگ شپ ادارے کے طورپر خود کو ڈیولپ کرنے کے لئے ہدف شدہ اصلاحات لانا۔
- مصالحت،صلح اور ثالثی کارروائیوں کے لئے سہولتیں اور انتظامی مدد فراہم کرنا۔
- قومی اور عالمی سطح پر دونوں اعتبار سے منظور شدہ ثالث کاروں، مصالحت کاروں اور سمجھوتہ کرانے والوں کے پینل کو برقرار رکھنا۔
- انتہائی پیشہ وارانہ انداز میں عالمی اور گھریلو ثالثی اور مصالحت کرانے کا راستہ ہموار کرنا۔
- گھریلو اور عالمی سطح پر ثالثی اور مصالحت کرانے کے لئے کم اخراجات میں بروقت خدمات فراہم کرانا۔
- تنازعہ کے متبادل حل اور اس سے متعلق امور کے شعبے میں مطالعات کو فروغ دینا اور تنازعات کے نمٹارے کے نظام میں اصلاحات کو فروغ دینا۔
- تنازعہ کے متبادل حل کو فروغ دینے کے لئے دیگر معاشروں ، اداروں اور تنظیموں، قومی یا غیر ملکی کے ساتھ تعاون کرنا۔
م ن۔ن ا۔ن ع
U: 1328
(Visitor Counter : 71
وزارت سیاحت
گجرات میں قومی سیاحت ایڈوائزری کونسل کی دوسری میٹنگ
نئی دلّی ، 22 فروری ؍ سیاحت کے مرکزی وزیر جناب کے ۔ جے الفونس نے گزشتہ روز گجرات کے کیواڈیہ میں مجسمہ اتحاد کے نزدیک از سر نو تشکیل کردہ نیشنل ٹورسٹ ایڈوائزری کونسل کی دوسری میٹنگ کی صدارت کی ۔ ٹورسٹ ایڈوائزری کونسل سیاحت سے متعلق پالیسی معاملات میں حکومت کو مشورے دیتی ہے اور وزارت سیاحت کے تھنگ ٹینک کے طور پر کام کرتی ہے ۔ مذکورہ میٹنگ میں وزارت سیاحت کے سینئر افسران ، یو این ڈبلیو ٹی او کے نمائندگان اور سیاحت سے وابستہ مختلف اسٹیک ہولڈروں ، مرکزی وزارتوں کے نمائندوں ، سیاحت سے متعلق صنعتی ایسوسی ایشنوں ، سیاحت کے شعبے سے وابستہ مختلف انفرادی ماہرین نے شرکت کی ۔
اس موقع پر میٹنگ سے خطاب کرتے ہوئے وزیر موصوف نے کہا کہ سیاحت کے شعبے نے سماج کے ہر طبقے کے لئے روزگار فراہم کیا ہے اورگزشتہ چار سال کے دوران ملک بھر میں تقریبا14ملین روزگارفراہم کئے ہیں ۔ انہو نے توقع ظاہر کی کہ بھارت ملک کی غیر معمولی سیاحتی صلاحیت کو بروئے کار لاکر زیادہ بہتر ترقی حاصل کرنے میں کامیاب ہوگا ۔
موجودہ قومی سیاحتی ایڈوائزری کونسل کا قیام 27 ، اکتوبر ، 2016 کو وزیر سیاحت کی قیادت میں تین برس کی مدت کے لئے عمل میں آیا تھا ۔ فی حال وزارت سیاحت کے علاو12 اسٹیک ہولڈر مرکزی وزارتیں ، ٹریول اور سیاحت کے مینجمنٹ کے 16 ماہرین اور صنعت ایسوسی ایشن سے وابستہ سات ایکس ۔ آفیشیو ممبر اس کمیٹی میں شامل ہیں ۔موجودہ کمیٹی کی پہلی میٹنگ 12 اپریل ، 2018 کو منعقد ہوئی تھی ۔
۔ ۔ ۔ ۔ ۔ ۔
(U . 1188
وزارت آیوش
آیوش کے مرکزی وزیر جناب سربانند سونووال نے آیوش کی وزارت کے پہلے "چنتن شیویر" کا افتتاح کیا
جناب سربانند سونووال نے نوجوان محققین اور سائنسدانوں کو شواہد پر مبنی سائنسی تحقیق پر کام کرنے کی تلقین کی
آیوش کے فوائد اور تحقیق کو مقامی زبانوں میں بیان کریں تاکہ یہ بڑے لوگوں تک پہنچ سکے: جناب سربانند سونووال
آیوش کے مرکزی وزیر جناب سربانند سونووال نے آج آسام کے کازرنگا نیشنل پارک میں آیوش کی وزارت کے پہلے "چنتن شیویر" کا افتتاح کیا۔ وزیر موصوف نے آیوش سیکٹر کی زبردست صلاحیتوں کے بارے میں بات کی اور نوجوان محققین اور سائنسدانوں کو شواہد پر مبنی سائنسی تحقیق پر کام کرنے اور آیوش نظام ، طب کے فوائد اور تحقیق کو مقامی زبانوں میں بیان کرنے کی تاکید کی تاکہ یہ بڑے پیمانے پر لوگوں تک پہنچ سکے۔
جناب سربانند سونووال نے مزید کہا کہ آیوش، بھارت میں شفا اور بھارت کے ماحولیاتی نظام کے ذریعہ صحت مند ہونے کے لئے اہم ہے۔ آیوش ایک زمین، ایک خاندان، ایک مستقبل کے وژن کے لیے بہت اہم ہے۔ وزیر اعظم کی دور اندیش قیادت میں بھارت کا روایتی ادویاتی نظام عالمی سطح پر اپنا مقام بنائے ہوئے ہے۔
آیوش کے مرکزی وزیر مملکت ڈاکٹر منجاپرا مہندر بھائی، آیوش کی وزارت کے سکریٹری ویدیا راجیش کوٹیچا، جناب پرمود کمار پاٹھک، خصوصی سکریٹری، ایم او اے کے ساتھ وزارت کے دیگر سینئر افسران اور نامور مقررین، ماہرین اور معززین اس چنتن شیویر میں حصہ لے رہے ہیں۔
آیوش کے مرکزی وزیر مملکت ڈاکٹر مہیندر منجپارہ نے آیوش میں ڈیجیٹل صحت اور ٹکنالوجی پر پہلے اجلاس میں حصہ لیا اور کہا، “اب دنیا آیوش کی طاقت کو سمجھ رہی ہے۔ ڈیجیٹل ہیلتھ، آیوش گرڈ، ڈیجیٹل اور تکنیکی ترقی کی مدد سے، آیوش کی طاقت کو بنیادی صحت سے لے کر خصوصی صحت کے مراکز تک استعمال کیا جا سکتا ہے۔"
دونوں وزراء نے وزارت آیوش کے عہدیداروں کے ساتھ ڈاکٹر ایشور وی بساورادی، ڈائرکٹر، مرارجی دیسائی نیشنل انسٹی ٹیوٹ آف یوگا، نئی دہلی کے ذریعہ منعقدہ وائی بریک میں حصہ لیا۔
پہلے دن کا پہلا اجلاس، آیوش میں ڈیجیٹل صحت اور ٹکنالوجی پر تھا، دوسرا اجلاس آیوش ریسرچ: مستقبل کی حکمت عملی، چیلنجز اور آگے کا راستہ اور تیسرا آیوش ایجوکیشن: مستقبل کے اقدامات، صلاحیت کی تعمیر، روزگار پیدا کرنے اور این ای پی سےمتعلق تھا۔
دوسرے دن آیوش ڈرگ انڈسٹریز، خدمات اور آیوش پروڈکٹس کی معیاری کاری میں موجودہ چیلنجز اور آگے بڑھنے کے راستے پر اجلاس ہوں گے۔ پانچواں اجلاس صحت عامہ، چیلنجز اور آگے کے راستے میں آیوش پر ہوگا اور ڈیلیوری ایبل اور روڈ میپ کے ساتھ رپورٹس کی پیشکش کے ساتھ اختتام پذیر ہوگا۔
دو روزہ چنتن شیویر کا انعقاد آیوش اداروں کی اپ گریڈیشن کے لیے روڈ میپ بنانے کے لیے کیا جا رہا ہے۔تکنیکی ترقی کے ساتھ ان کا انضمام، اور آیوش کو نئی تعلیمی پالیسی کے ساتھ مربوط کرنے کے طریقوں کی نشاندہی، جبکہ آیوش سے فائدہ اٹھانے کے لیے بہتری کی صلاحیت کے ساتھ موجودہ خدمات کی بھی نشاندہی کرنا ہے۔
۔۔۔۔۔۔۔۔۔۔۔
ش ح۔و ا۔ ع ا۔
U -2122
(Visitor Counter : 53
وزارت دفاع
آئی این۔ آر این۔ مشقیں کونکن-18 ، گوا میں شروع
نئیدہلی۔29؍نومبر۔بھارت اور برطانیہ کے درمیان بحری تعاون، دونوں ملکوں کے درمیان طویل عرصے پر مشتمل تعلقات پر مبنی ہیں۔ دونوں ملکوں کی بحریاؤں نے کئی سال سے، ایک دوسرے کی بحری فوجوں کو تربیت دینے اور تکنیکی طور پر تعاون کرنے جیسی دو طرفہ سرگرمیاں شروع کی ہوئی ہیں۔ دو طرفہ کونکن مشقوں سے، دونوں ملکوں کی بحری فوجوں کو ایک پلیٹ فارم فراہم ہوتا ہے جس کے تحت وہ سمندر اور گودیوں میں مقررہ وقت پر مشقیں کرتی ہیں۔ جس کا مقصد ایک دوسرے کے ساتھ مل کر کام کرنا اور ایک دوسرے کو اپنے اپنے بہترین طور طریقوں سے واقف کرانا ہے۔
کونکن مشقیں 2004 میں شروع کی گئی تھیں اور تبھی سے یہ مشقیں جاری ہیں کونکن 2018 گوا کے ساحل سے کچھ دور 28 نومبر سے 6 دسمبر 2018 تک منعقد کی جائیں گی۔ جس میں دونوں ملکوں کی بحری فوجوں کے دستے حصہ لیں گے۔ گودی پر یہ مشقیں 28 نومبر سے 30 نومبر 2018 تک کی جائیں گی جس کے بعد سمندر میں یہ مشقیں 2 سے 6 دسمبر 2018 تک کی جائیں گی۔ رویل بحریہ کی نمائندگی ایچ ایم ایس ڈریگن کریگی، جو 45 درجہ ٹائپ کی تباہ کن فوج ہے اور ایک مربوط وائلڈ کیٹ ہیلی کاپٹر سے لیس ہے۔ بھارتی بحریہ آئی این ایس کولکاتا بحری جہاز کو اتاریگی جو کولکاتا زمرے کا تازہ ترین پہلا تباہ کن جہاز ہے۔ یہ جہاز مربوط سی کنگ سے لیس ہے اور اس سے ایک آئی این آبدوز بھی منسلک ہے۔ اس کے علاوہ ان مشقوں میں سمندر پر گشت کرنے والا آئی این طیارہ ڈورنئر بھی حصہ لے گا۔
برسو ں سے جاری آئی این۔ آر این تال میل کا نتیجہ یہ نکلا ہے کہ دو طرفہ مشقوں سے پیشہ ورانہ مہارت میں اضافہ ہوا ہے۔ اس سال کی مشقوں میں فضا میں مار کرنے والے طیاروں / زمینی جنگی ساز وسامان پر وار کرنے والے ساز وسامان / آبدوز شکن جنگی ساز وسامان پر خاص توجہ مرکوز کی جارہی ہے۔ اس کے ساتھ ساتھ سمندر میں کی جانےو الی کونکن 2018 مشقوں میں پیشہ ورانہ تال میل اور کھیلوں پر بھی توجہ دی جارہی ہے۔
ان مشقوں کا مقصد ایک دوسرے کے تجربات سے باہمی طور پر فائدہ اٹھا نا اور یہ مشقیں دونوں ملکوں کے درمیان جاری تعاون کی آئینہ دار ہیں۔ کئی برس کی سرگرمیوں میں ایک دوسرے کے ساتھ تال میل رکھنے کا جو نتیجہ برآمد ہوا ہے، اس سے دونوں ملکوں کی بحری فوجیں اپنی کارکردگی میں ایک دوسرے کے اور بھی قریب آگئی ہیں۔
یہ بحری تعاون دونوں ملکوں کے ٹھوس عہد کا عکاس ہے جس سے اس بات کی یقین دہانی ہوتی ہے کہ سمندر میں دفاعی استحکام کو فروغ حاصل ہوا ہے اور اقتصادی خوشحالی کو فروغ ملا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5980
(Visitor Counter : 40
سٹرک ٹرانسپورٹ اور شاہراہوں کی وزارت
ای وی بیٹری ٹیسٹنگ کے معیارات میں ترمیم: اے آئی ایس-156 اور اے آئی ایس -038  کو دو دو مرحلوں میں یکم دسمبر 2022 اور 31 مارچ 2023 سے نافذ کیا جائے گا
الیکٹرک گاڑیوں میں استعمال ہونے والی بیٹریوں کی جانچ کےحفاظتی پیمانوں کو مضبوط کرنے کے لیے، ترمیم-2، جو یکم اکتوبر 2022 سے نافذ ہوگا، آٹوموٹیو صنعت کے معیارات  -156 اور اے آئی ایس -038  دونوں کو جاری کئے گئے تھے ۔اے آئی ایس-156 او راے آئی ایس 038  کے تحت تجویز کردہ پروژن کی تعمیل/عمل درآمد کرنے کے لیے او ای ایم کی بہتر طریقے سے تیاری کے لئے، سڑک ٹرانسپورٹ اور شاہراہوں کی وزارت نے مذکورہ اے آئی ایس کی ترمیم 3 کو دو مرحلوں میں نافذ کرنے کا فیصلہ کیا ہے جیسا کہ وزارت کی ویب سائٹ پر ہوسٹ کیا گیا ہے:
مرحلہ 1 – یکم دسمبر 2022 سے نافذ
مرحلہ 2 - . 31 مارچ 2023 سے نافذ
درج ذیل شقوں کو مرحلہ 1 میں یکم دسمبر 2022 سے نافذ کیا جائے گا۔
|
|
AIS 038 
|
|
|
|
AIS 156
|
|
Annexure IX-K – Clause 3
|
|
6.1.2.1
|
|
Annexure IX-K – Clause 4
|
|
6.1.2.3
|
|
Annexure IX-K – Clause 6
|
|
6.1.3 except 6.1.3  Earth Leakage detection
|
|
Annexure IX-K – Clause 7
|
|
Annexure IX-K – Clause 9
|
|
Annexure IX-K – Clause 11
|
|
Annexure 8K – Clause 3
|
|
Annexure IX-K – Clause 12
|
|
Annexure 8K – Clause 7
|
|
Annexure IX-K – Clause 13
|
|
Annexure 8K – Clause 8
|
|
Annexure IX-K – Clause 14
|
|
Annexure 8K – Clause 9
|
|
Annexure IX-K – Clause 15
|
|
Annexure 8K – Clause 10
ددج شقوں کو مرحلہ 2 میں 31 مارچ 2023 کو نافذ کیا جائے گا
|
|
AIS 156
|
|
6.1.1
|
|
6.1.2.2
|
|
6.1.3  Earth Leakage detection
|
|
6.11
|
|
Annexure 8K – Clause 1
|
|
Annexure 8K – Clause 2
|
|
Annexure 8K – Clause 4
|
|
Annexure 8K – Clause 5
|
|
Annexure 8K – Clause 6
|
|
Annexure 8K – Clause 11
|
|
AIS 038 
|
|
Annexure IX-K – Clause 1
|
|
Annexure IX-K – Clause 2
|
|
Annexure IX-K – Clause 5
|
|
Annexure IX-K – Clause 8
|
|
Annexure IX-K – Clause 10
وزیراعظم کا دفتر
وزیراعظم نے عید میلاد النبیﷺ کی مبارکباد دی
اعظم حضرت محمد صلی اللہ علیہ و الیہہ وسلم کے جشن ولادت کی مبارکباد دی ہے۔وزیراعظم نے اپنی مبارکباد کے پیغام میں کہا ‘‘ عیدمیلاد النبیﷺ کی بہت بہت مبارکباد۔ خدا کرے کہ ہم سب حضرت محمد صلی اللہ علیہ و الیہہ وسلم کی تعلیمات اور نظریات سے استفادہ اور حوصلہ حاصل کر یں اور سماج میں اخوت و دردمندی کے جذبے کو فروغ دیں۔ خدا کرے کہ ہمارے چاروں طرف امن و امان قائم رہے۔
ٹوئیٹر پر وزیراعظم جناب نریندر مودی کا پیغام حسب ذیل ہے: